Projekt »Evalvacija učinkovitosti rehabilitacijskih programov in programa dodatnega usposabljanja za varno vožnjo« je bil uspešno zaključen. V okviru projekta smo dosegli zastavljene cilje ter izvedli načrtovane aktivnosti, ki so prispevale k boljši razumljivosti, preglednosti in evalvaciji obstoječih programov. Rezultati projekta nudijo pomembne usmeritve za izboljšanje učinkovitosti rehabilitacijskih ukrepov in programov dodatnega usposabljanja za varno vožnjo ter predstavljajo pomemben korak k večji prometni varnosti in zmanjševanju ponavljajočih se kršitev v cestnem prometu.
Projekt je bil izveden skozi naslednje delovne svežnje:
· DS1: Analiza trenutnega stanja rehabilitacijskih programov v širšem okolju in njihova učinkovitost. 
· Aktivnost 1.1: Sistematično zbiranje in preučevanje obstoječih rehabilitacijskih programov in programov dodatnih usposabljanj za varno vožnjo v tujem okolju. 
· Aktivnost 1.2: Sistematsko zbiranje in prikaz ugotovitev obstoječih evalvacij učinkovitosti programov. 
· Aktivnost 1.3: Sistem napotitve in procesa izvajanja programov v Sloveniji. 
· Aktivnost 1.4: Uskladitev poteka aktivnosti z deležniki. 
· DS2: Izobraževalni ukrepi oziroma rehabilitacijski programi so namenjeni ozaveščanju udeležencev programa in spreminjanju njihovega vedenja v prometu. 
· Aktivnost 2.1: Pridobivanje in analiziranje mnenj, stališč in vedenja udeležencev programov. 
· Aktivnost 2.2: Delavnice z izvajalci programa in odgovornimi za program na AVP. 
· DS3: Ugotavljanje značilnosti udeležencev po posameznem programu.
· Aktivnost 3.1: Določitev značilnosti udeležencev po vrsti programa.
· Aktivnost 3.2: Analiza recidivizma pri udeležencih programa. 
· DS4: Evalvacija učinkovitosti programov.
· DS5: Projektno vodenje in diseminacija. 
· Aktivnost 5.1: Vzpostavitev sistema sprotnih objav in prisotnost na spletu. 
· Aktivnost 5.2: Vzpostavitev odgovornosti za vodenje projekta. 
· Aktivnost 5.3: Periodično in končno poročanje. 


Za vse delovne svežnje so bila pripravljena poročila, ki prikazujejo izvedene aktivnosti, analize ter ključne rezultate. Ker poročila vsebujejo obsežne podatke in strokovne vsebine, jih tukaj ne objavljamo v celoti, temveč izpostavljamo njihove najpomembnejše poudarke in ugotovitve.



